Boda község Önkormányzata Képviselőtestületének

**2/2016.(II.25.) számú rendelete a személyes gondoskodást nyújtó gyermekjóléti alapellátások és a személyes gondoskodást nyújtó szociális ellátások intézményi térítési díjának megállapításáról**

Boda község Önkormányzatának Képviselőtestülete az Alaptörvény 32. cikk (2) bekezdésében, az 1997. évi XXXI. Tv. 148.§-a és a 133/1997.(VII.29.) Kormányrendelet 1-8. §-ai és 11.§-a a 29/1993.(II.17.) Kormányrendelet 9.§-a felhatalmazása alapján az alábbi rendeletet alkotja.

**1.§**

(1) E rendelet a Klebelsberg Intézményfenntartó Központ Bicsérdi Általános Iskola Tagintézmény és Szentlőrinci Kistérségi Óvoda Tagintézményben, a gyermekek napközbeni ellátása keretében biztosított étkeztetésért, valamint az intézmény által a Faluházban biztosított étkeztetésért **2016. április 01-i** hatállyal az alábbi térítési díjakat állapítja meg:

**Gyermekétkeztetés:**

1. **Napközi (tízórai, ebéd uzsonna): 470 Ft**
2. **Menza (csak ebéd): 300 Ft**
3. **Tízórai: 108 Ft**
4. **Óvoda (tízórai, ebéd, uzsonna): 345 Ft.**

(2) A térítési díj összege gyermekélelmezésben a nyersanyagnorma ÁFÁ-val megemelt összege.

**2.§**

# (1) A gyermekétkeztetésnek nem minősülő étkeztetés térítési díja:

1. **Nyugdíjas étkezés 622 Ft**
2. **Szociális étkeztetés 310 Ft**
3. **Alkalmazotti étkezés 630 Ft**
4. **Külsős ebéd: 650 Ft**
5. **Vendég ebéd: 785 Ft**
6. **Vendégétkezés-ünnepi menü 3.000 Ft**

(2) A térítési díj összege egyedi menü és megrendelés alapján nyersanyagnorma + 120%-os nyersanyagdíj rezsiköltségként + ÁFA-val megemelt összege.

**3.§**

# (1) Ez a rendelet kihirdetése napján lép hatályba, rendelkezéseit 2016. április 01. utáni térítési díjak megfizetésénél kell alkalmazni.

**Kovács Győző Papp Gizella**

**polgármester kirendeltség vezető**

**Záradék:** Jelen rendeletet a Képviselőtestület 2016. február 25-én megtartott ülésén fogadta el, kihirdetésre került: 2016. február 26

**Magdó Szilárd**

**jegyző**